Legal Document

Category: 1796

Text:
11. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. ΣΤ/8862/74 της 19 Μαρτ./24 Απρ. 1974 (ΦΕΚ Β΄ 436) Περί κωδικοποιήσεως και αναμορφώσεως των υπ’ αριθ. ΣΤ. 100287/69 και ΣΤ/22461/73 αποφάσεων περί της διαδικασίας και του τρόπου εξετάσεως υποψηφίων μηχανοτεχνιτών, ηλεκτροτεχνιτών και επισκευαστών συστήματος πεδήσεως αυτ/των. Έχοντες υπ’ όψει: 1.Τας διατάξεις του υπ’ αριθ. 3100/1954 Ν. Δ/τος «περί χορηγήσεως πτυχίου μηχανοτεχνίτου ή ηλεκτροτεχνίτου αυτ/των». 2.Τας διατάξεις του υπ’ αριθ. 289/1969 Ν. Δ/τος «περί των αδειών ικανότητος οδηγού αυτ/των, και διτρόχων, τριτρόχων οχημάτων, και αδειών μηχανοτεχνιτών και ηλεκτροτεχνιτών». 3.Τας διατάξεις του 84/72 Β.Δ/τος «περί καθιερώσεως πτυχίου μηχανοτεχνίτου επισκευαστού συστήματος πεδήσεως αυτ/των». 4.Την υπ’ αριθ. 169424/1955 απόφασιν «περί της εξεταστέας ύλης υποψηφίων ηλεκτροτεχνιτών και μηχανοτεχνιτών αυτ/των». 5.Την υπ’ αριθ. 146441/69 απόφασιν «περί εξετάσεως υποψηφίων μηχανοτεχνιτών – επισκευαστών αυτ/των και ηλεκτροτεχνιτών». 6.Την υπ’ αριθ. ΣΤ/100287/69 απόφασιν «περί της διαδικασίας και του τρόπου εξετάσεως υποψηφίων μηχανοτεχνιτών και ηλεκτροτεχνιτών». 7.Την υπ’ αριθ. ΣΤ/12259/72 απόφασιν «περί καθορισμού εξεταστέας ύλης δια την απόκτησιν πτυχίου μηχ/του επισκευαστού συστήματος πεδήσεως». 8.Την υπ’ αριθ. ΣΤ/22461/73 ημετέραν απόφασιν περί τροποποιήσεως της υπ’αριθ. ΣΤ/10028/69 ομοίας και αποβλέποντες εις την διευκόλυνσιν του έργου της κωδικοποιήσεως των σχετικών διατάξεων και της ενοποιήσεως εις εν κείμενον των μέχρι τούδε ισχυουσών επί του θέματος αποφάσεων, αποφασίζομεν: Καθορίζομεν ως ακολούθως την διαδικασίαν των εξετάσεων των υποψηφίων μηχ/τών ή ηλεκτρ/τών επισκευαστών αυτ/των ως και των επισκευαστών συστήματος πεδήσεως αυτ/των. Α΄. ΥΠΟΒΟΛΗ ΚΑΙ ΕΛΕΓΧΟΣ  ΔΙΚΑΙΟΛΟΓΗΤΙΚΩΝ 1.Τα δι’ εκάστην περίπτωσιν απαιτούμενα δικαιολογητικά καθορίζονται δια του άρθρου 6, εν συνδυασμώ προς τα καθοριζόμενα δια των άρθρων 5 και 7 του Ν.Δ. 3100/1954. Εις περίπτωσιν υποψηφίων εξ αλλοδαπής δύνανται ούτοι να γίνωνται δεκτοί εις τας εξετάσεις κατ’ ανάλογον εφαρμογήν των άρθρων 5 και 6 του Ν.Δ. 3100/1954 εφ’ όσον μετά των λοιπών νομίμων δικαιολογητικών υποβάλωσι, α)πιστοποιητικόν υπερεξαετούς απασχολήσεώς των εις συνεργείον επισκευής αυτ/των εις αλλοδαπήν περιέχουσαν και τα εν άρθρω 7 του ως άνω Ν.Δ. οριζόμενα. Εις περίπτωσιν ελλείψεως στοιχείου τινός εκ των ως άνω και εφ’ όσον δεν καθίσταται δυνατή η συμπλήρωσις του πιστοποιητικού (λόγω θανάτου ή πτωχεύσεως του εργοδότου) οι ανωτέρω υποψήφιοι θα υποβάλουν υπεύθυνον δήλωσιν συμφώνως προς τας διατάξεις του Ν.Δ. 105/1969, συμπληρούσαν το ελλείπον στοιχείον του πιστοποιητικού, β)βεβαίωσιν της οικείας Προξενικής Αρχής περί του γνησίου της υπογραφής του εργοδότου, γ)υπεύθυνον δήλωσιν του υποψηφίου κατά τας διατάξεις του Ν.Δ. 105/1969 «περί της αληθείας του περιεχομένου του πιστοποιητικού». Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 21.Ε.η.11 2.Εφιστάται η προσοχή όπως μη χορηγήται πτυχίον μηχανοτεχνίτου ή ηλεκτροτεχνίτου αυτ/των εις περιπτώσεις καθ’ ας οι ενδιαφερόμενοι δια την απόκτησιν τούτου δεν έχουν εκτελέσει αποδεδειγμένως και επί εξαετίαν τουλάχιστον απάσας τας αντιστοίχους επισκευάς αυτ/των των παρ. 2 και 3 του άρθρου 3 του Ν.Δ. 3100.1954. 3.Το πιστοποιητικόν εργασίας συνιστά το βασικώτερον δικαιολογητικόν και πρέπει να ελέγχηται μετ’ ιδιαιτέρας προσοχής τόσον δια την πληρότητα των ενδείξεων συμφώνως τω άρθρω 7 όσον και δια την ακρίβειαν αυτών. Κατωτέρω παραθέτομεν σχέδιον βεβαιώσεως εργασίας, όμοιον του οποίου θα υποβάλλεται υπό των υποψηφίων δεόντως συμπεπληρωμένον. ΒΕΒΑΙΩΣΙΣ Ο υπογεγραμμένος ………………….. διατηρών συνεργείον επισκευής αυτ/των μηχανουργείον ή ηλεκτροτεχνείον ή συνεργείον επισκευής συστήματος πεδήσεως αυτ/των εν ………………………….. και επί της οδού …………………….. βεβαιώ ότι ο ……………… ειργάσθη εν τω ημετέρω Συνεργείω από (ημέρα, μην, έτος) …………………………. έως ……………. ημέραν, μην, έτος)……………… Κατά το χρονικόν τούτο διάστημα ο ανωτέρω απησχολήθη με τας ακολούθους εργασίας επισκευών αυτ/των. α)Δι’ Υποψηφίους Πτυχίου Μηχανοτεχνίτου: 1)Επισκευάς συστήματα διευθύνσεως αυτ/των 2)Επισκευάς συστήματος πεδήσεως αυτ/των 3)Επισκευάς συστήματος μεταδόσεως κινήσεως εις τους τροχούς αυτ/των. 4)Επισκευάς συστήματος κιβωτίου ταχυτήτων 5)Επισκευάς συστήματος κινητήρων αυτ/των. β)Δι’ Υποψηφίους Πτυχίου Ηλεκτροτεχνίτου: Επισκευάς ηλεκτρικών συσκευών αυτ/των ως και γενικώς απάσης της ηλεκτρικής εγκαταστάσεως τούτων. Επίσης βεβαιώ ότι εν τω συνεργείω μου υφίστανται εγκατεστημένα τα κάτωθι μηχανήματα και συσκευαί: 1) ………………………………………… 2) ………………………………………… 3) ………………………………………… γ)Δι’ Υποψηφίους Πτυχίου Μηχανοτεχνίτου Επισκευαστού Συστήματος Πεδήσεως αυτ/των. (1)Επισκευάς συστημάτων πεδήσεως αυτ/των πάσης κατηγορίας (επιβατηγών, φορτηγών, ρυμουλκών, λεωφορείων, δικύκλων) και αναλυτικώτερον: (α) Υδραυλικών συστημάτων πεδήσεως απλού και διπλού κυκλώματος ως και τοιούτων μετά προσθήκης SERVOFREN και συστήματος δια πεπιεσμένου αέρος. (β) Συστημάτων πεδήσεως δια πεπιεσμένου αέρος (αερόφρενα) απλού και διπλού κυκλώματος. (γ) Συστημάτων πεδήσεως μηχανικού τρόπου λειτουργίας. (δ) Συστημάτων πεδήσεως μικτών φρένων παντός τύπου. (2)Επισκευάς συστήματος διευθύνσεως αυτ/των. (3)Επισκευάς συστήματος μεταδόσεως, κινήσεως εις τους τροχούς αυτ/των. Επίσης βεβαιώ ότι εν τω Συνεργείω μου υφίστανται εγκατεστημένα τα κάτωθι μηχανήματα και συσκευαί : 1) ………………………………………….. 2) ………………………………………….. 3) ………………………………………….. Άτινα εχειρίζετο κατά την εργασίαν του ο ανωτέρω.             Εν ……….. τη …………….. 197..          Ο Βεβαιών (Αντί της σελ. 262,29(α) Σελ. 262,29(β) Τεύχος 528 – Σελ. 105 Βεβαιούται: Το αληθές του περιεχομένου και το γνήσιον της υπογραφής.      Εν ……….. τη …………….. 197… Ο Επιθεωρητής Εργασίας Εν περιπτώσει ελλείψεως Επιθεωρητού Εργασίας, το αληθές του περιεχομένου και το γνήσιον υπογραφής, βεβαιούται παρά της οικείας Αστυνομικής Αρχής. 4)Εκ των υποβαλλομένων τριών (3) φωτογραφιών η μία επικολλάται επί του χορηγουμένου πτυχίου, αι έτεραι δύο επί των απαρτιζομένων εις διπλούν καρτελλών εξ ων η μία παραμένει εις την εκδόσασαν το πτυχίον Υπηρεσίαν και η ετέρα αποστέλλεται ανά εξάμηνον ομού μετά συγκεντρωτικής καταστάσεως των εκδιδομένων υφ’ εκάστης Υπηρεσίας πτυχίων εις την Υπηρεσίαν Μηχανογραφήσεως του Υπουργείου προς τήρησιν γενικού Μητρώου. Επί των χορηγουμένων πτυχίων θα επικολλάται χαρτόσημον πέντε (5) δραχ. Συγκρότησις ομάδων εξετάσεων 5)Αι εξετάσεις δια την απόκτησιν πτυχίου μηχανοτεχνίτου επισκευαστού αυτ/των ή ηλεκτροτεχνίτου ή επισκευαστού συστήματος πεδήσεως αυτ/των, διενεργούνται ενώπιον επιτροπής συγκροτουμένης δι’ αποφάσεως του οικείου Νομάρχου και αποτελουμένης εκ δύο τεχνικών υπαλλήλων ειδικότητος μηχανικού – μηχανολόγου ή υπομηχανικού – μηχανολόγου. Εν αδυναμία συγκροτήσεως της επιτροπής ως ανωτέρω το δεύτερον μέλος αυτής δύναται να λαμβάνεται εκ των τεχνικών Υπηρεσιών Δήμων και Κοινοτήτων του Νομού ή ετέρας Δημοσίας Υπηρεσίας της έδρας του Γραφείου ή Τμήματος. Β΄. ΔΙΑΔΙΚΑΣΊΑ ΕΞΕΤΑΣΕΩΣ 6)Η εξέτασις των υποψηφίων θα διεξάγεται προφορικώς και θα περιλαμβάνη θέματα κατά το δυνατόν αυτοτελή, εφ’ όλων των κατωτέρω τομέων. Προς τούτο οι εξετασταί θα αναγράφουν εκ των προτέρων δια μελάνης τα προς εξέτασιν θέματα εις τας στήλας α, β, γ, επί του εγκεκριμένου εντύπου πρακτικού εξετάσεων. Προ της διενεργείας των εξετάσεων αι Υπηρεσίαι Συγκ/νιών, δέον να μεριμνώσι δια τα έντυπα των πρακτικών εξετάσεως ώστε να είναι τοιαύτα εις αριθμόν ανάλογον προς τους υποψηφίους και την ειδικότητα αυτών. Η Εξεταστέα Ύλη των Υποψηφίων Μηχανοτεχνιτών Ηλεκτροτεχνιτών καθορίζεται ως ακολούθως: Ηλεκτροτεχνίται Αυτοκινήτων: Α)Θεωρητικαί γνώσεις (Στοιχειώδεις αλλά σαφείς) 1)Ηλεκτρισμός Στατικός ηλεκτρισμός, δυναμικός ηλεκτρισμός, ρεύμα συνεχές, ρεύμα εναλλασσσόμενον, τάσις – έντασις – αντίστασις – ισχύς, πρακτικαί μονάδες (ΟΜ – ΑΜΠΕΡ – ΒΟΛΤ – ΒΑΤΤ), νόμος του ΟΜ, ηλεκτρικόν κύκλωμα, βραχυκύκλωμα, αγωγοί, μονωτήρες, συνδέσεις εν σειρά και εν παραλλήλω. Θερμικά, μαγνητικά και χημικά αποτελέσματα ηλεκτρικού ρέυματος. Σελ. 262,30(β) Τεύχος 528 – Σελ. 106 2)Μαγνητισμός Μαγνήται, χαρακτηριστικαί ιδιότητες, μαγνήται φυσικοί και μαγνήται τεχνητοί, πηνία, ηλεκτρομαγνήται, μαγνητικόν φάσμα, μαγνητικαί (ή δυναμικαί) γραμμαί, μαγνητικά και αντιμαγνητικά σώματα. 3)Ηλεκτρομαγνητική επαγωγή Μαγνητικόν πεδίον αγωγών διαρρεομένων από ηλεκτρικού ρεύματος παραγωγή ηλεκτρικού ρεύματος εντός αγωγών τεμνόντων μαγνητικάς γραμμάς (αρχή των δυναμοηλεκτρικών μηχανών Δ.Η.Μ.) δυνάμεις ασκούμεναι υπό μαγνητικού πεδίου επί αγωγών διαρρεομένων υπό ηλεκτρικού ρεύματος. (αρχή των ηλεκτροκινητήρων), διακοπτόμενον μαγνητικόν πεδίον πηνίου (αρχή των πολλαπλασιαστών), πηνίον εντάσεως (πρωτεύον), πηνίον τάσεως (δευτερεύον). Β)Πρακτικοθεωρητικαί γνώσεις 1)Ηλεκτρικαί συσκευαί Συγκρότησις, λειτουργία, βλάβαι, συντήρησις. Συσσωρευταί, δυναμοηλεκτρικαί μηχαναί (Δ.Η.Μ.), εκκινητήρες (μίζαι) ηλεκτρικοί καθαριστήρες, ηλεκτρικοί δείκται βενζίνης, ηχητικά όργανα, αυτόματοι ρυθμισταί, πολλαπλασιασταί, ηλεκτρικοί διανομείς (ντιστριμπιτέρ) ηλεκτρομαγνητικοί διακόπται μίζας, συμπυκνωταί, αναφλεκτήρες (μπουζί), κοινοί διακόπται, ασφάλειαι, λυχνίαι. 2)Ηλεκτρική εγκατάστασις αυτοκινήτων (Περιγραφή, λειτουργία, αναζήτησις και εντοπισμός βλαβών). Σύστημα φορτίσεως, σύστημα εναύσεως, σύστημα αρχικής εκκινήσεως, σύστημα φωτισμού. Ερμηνεία ηλεκτρικών διαγραμμάτων αυτοκινήτων 3)Αναζήτησις και εντοπισμός βλαβών. Να καθορισθώσι τα πιθανά αίτια και ο τρόπος εντοπισμού αυτών όταν: 1)Η Δ.Η.Μ. (δυναμό) δεν φορτίζη ή έχη χαμηλήν φόρτισιν. 2)Η Δ.Η.Μ. (δυναμό) παρουσιάζη υψηλήν φόρτισιν 3)Η Δ.Η.Μ. (δυναμό) υπερθερμαίνηται. 4)Η Δ.Η.Μ. (δυναμό ) παρουσιάζη καταστροφήν των κουζινέττων ή ρουλεμάν. 5)Ο συσσωρευτής εκφορτώνηται. 6)Έχωμεν βραδεία περιστροφήν του εκκινητήρος (μίζας). 7)Ο εκκινητήρ (μίζα) περιστρέφη τον κινητήρα κανονικώς χωρίς να τον θέτη εις κίνησιν, ενώ το αμπερόμετρον του πίνακος δεικνύει και δεν έχομεν σπινθήρα κατά τον έλεγχον. 8)Ο εκκινητήρ (μίζα) περιστρέφη τον κινητήρα κανονικώς χωρίς να τον θέτη εις κίνησιν, ενώ το αμπερόμετρον του πίνακος δεικνύει κανονικήν εκφόρτισιν, και κατά τον έλεγχον δεν έχομεν σπινθήρα ή έχομεν ασθενή τοιούτον. 9)Κατά την δοκιμασίαν κατά τα ανωτέρω το αμπερόμετρον του πίνακος δεικνύει κανονικήν εκφόρτισιν και δεν έχομεν σπινθήρα. 10)Κατά την δοκιμασίαν κατά τα ανωτέρω το αρμπερόμετρον του πίνακος δεικνύει αντικανονικήν εκφόρτισιν, ενώ με τον διακόπτην ανοικτόν δεικνύει το (0). 11)Κατά την δοκιμασίαν κατά τα ανωτέρω το αμπερόμετρον του πίνακος δεικνύει αντικανονικήν εκφόρτισιν με τον διακόπτην κλειστόν ή ανοικτόν. 21.Ε.η.11 Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 12)Ο κινητήρ λειτουργή με διακοπάς αναφλέξεως εις ένα ή περισσοτέρους κυλίνδρους. 13)Ο κινητήρ λειτουργών παρουσιάζει έλλειψιν ισχύος και υπερθέρμανσιν. 14)Ο κινητήρ παρουσιάζει καρμπιρασιόν (επιστροφάς αναφλέξεως). 15)Ο κινητήρ παρουσιάζει διακοπάς εις μεγάλην ταχύτητα υπό φορτίον. 16)Ο κινητήρ παρουσιάζει το φαινόμενον των προαναφλέξεων. 17)Ο κινητήρ τίθεται δυσκόλως εις κίνησιν, ενώ περιστρέφεται κανονικώς υπό της μίζας. Γ)Πρακτικαί γνώσεις (Εκτέλεσις) 1)ΟΡΓΑΝΑ (Τρόπος χρησιμοποιήσεως δια τον εντοπισμόν των βλαβών) Αμπερόμετρον, βολτόμετρον, κοινόν, βολτόμετρον ταχείας εκφορτώσεως, πυκνόμετρον, μετρητικαί λεπίδες (φίλερ), ενδεικτική λυχνία, λυχνία χρονισμού, συσκευή καθορισμού και ελέγχου αναφλεκτήρων, συσκευή ελέγχου κυκλώματος εναύσεως (υψηλής τάσεως). 2)ΕΛΕΓΧΟΙ ΕΙΔΙΚΟΙ (Εκτέλεσις) α)Επαγωγέως Δ.Η.Μ.: ιι)Έλεγχος βραχυκυκλώματος διεγέρσεως και σώματος ιιι)Έλεγχος ισορροπίας πηνίων διεγέρσεως β)Επαγωγίμου Δ.Η.Μ.: ι)έλεγχος βραχυκυκλώματος συλλέκτου – άξονος ιι)Έλεγχος διακοπής ή βραχυκυκλώματος των αγωγών του τυλίγματος γ)αυτομάτου ρυθμιστού: Έλεγχοι και ρυθμίσεις πηνίου τάσεως, πηνίου εντάσεως, αυτομάτου διακόπτου δ)Πολλαπλασιαστού: ι)Έλεγχος δια διακοπήν πρωτεύοντος πηνίου ιι)Έλεγχος δια βραχυκύκλωμα των σπειρών των πηνίων μετά του εξωτερικού περιβλήματος. ιιι)έλεγχος δια βραχυκύκλωμα των σπειρών του πρωτεύοντος μεταξύ των. ιυ)Έλεγχος υψηλής τάσεως ε)Συμπυκνωτού: ι)Έλεγχος δια βραχυκύκλωμα των οπλισμών μεταξύ των ιι)Έλεγχος δια την χωρητικότητα του πυκνωτού στ)αναφλεκτήρων: Έλεγχος σπινθήρος, έλεγχος διαρροών ζ)Συσσωρευτού : Έλεγχοι δια του πυκνομέτρου, του κοινού βολτομέτρου και του βολτομέτρου ταχείας εκφορτώσεως. η)Δια της λυχνίας χρονισμού: Εξωτερικός χρονισμός, συγχρονισμός διπλών πλατινών, έλεγχος προαναφλέξεως. Μηχανοτεχνίται Αυτοκινήτων. Α΄. Τετράχρονος βενζινοκινητήρ Ι) Σώμα κυλίνδρων μετά των οργάνων παλινδρομήσεως και διανομής : (Έμβολα, διωστήρες, στροφαλοφόρος, σφόνδυλος, εκκεντροφόρος, βαλβίδες, οδοντωτοί τροχοί στροφαλοφόρου – εκκεντροφόρου, τριβείς (κουζινέττα), παρεμβάσματα (φλάντζες). α)Γνώσεις πρακτικοθεωρητικαί Περιγραφή, κατασκευή, λειτουργία, συνήθεις βλάβαι των ως ανωτέρω στοιχείων. Θεωρητικός και πρακτικός κύκλος λειτουργίας (σχετικά διαγράμματα), θάλαμος κατακαύσεως, βαθμός συμπιέσεως, σειρά αναφλέξεως, εσωτερικός και εξωτερικός χρονισμός, διάκενον βαλβίδων, προϋποθέσεις και συνθήκαι καλής λειτουργίας. β)Γνώσεις πρακτικαί Σώμα κυλίνδρων: Προσδιορισμός φθοράς κυλίνδρων δια του ωρολογιακού μικρομέτρου. Διαδικασία αφαιρέσεως και επαναπροσαρμογής καλύμματος. Έμβολα: Τρόποι συνδέσεως του πείρου μετά του διωστήρος και εμβόλου, τοποθέτησις ελατηρίων επί του εμβόλου, μέγεθος και τρόπος μετρήσεως διακένου ελατηρίων, τοποθέτησις εμβόλων εις τους κυλίνδρους, μέγεθος και τρόπος μετρήσεως διακένου κυλίνδρου – εμβόλου δια των μετρητικών λεπίδων. Στροφαλοφόρος: Προσδιορισμός φθοράς στροφέων και κομβίων, έλεγχος ευθύτητος αναμετάλλωσις εδράνων, ρύθμισις κουζινέττων δια των παρεμβασμάτων (σιμς), επιτρεπομένη πλευρική ανοχή στροφαλοφόρου και τρόπος ρυθμίσεως ταύτης. Σφόνδυλος: Ενδείξεις χρονισμού, επιτρεπομένη ανοχή επιπεδότητος και τρόπος ελέγχου ταύτης. Εκκεντροφόρος: Έλεγχος ευθύτητος, επιτρεπομένη φθορά στροφέων, προσαρμογή τριβέων, επιτρεπομένη ανοχή μεταξύ στροφέων και τριβέων. Οδοντωτοί τροχοί εκκεντροφόρου – στροφαλοφόρου: Διαδικασία αφαιρέσεως και επαναπροσαρμογής. Επιτρεπόμεναι ανοχαί πλακός αντωθήσεως, εκκεντρότητος τροχών και εμπλοκής οδόντων. Εσωτερικός χρονισμός, όταν υπάρχουν επισημαντικά σημεία και όταν δεν υπάρχουν τοιαύτα. Διωστήρες: Έλεγχος ευθυγραμμίσεως πείρου – διωστήρος, σχετικαί ανοχαί, έλεγχος εμβόλου – διωστήρος δι’ ευθυγράμμισιν ή συστροφήν κορμού διωστήρος, προσαρμογή διωστήρων και εμβόλων επί του κινητήρος. Βαλβίδες: Προϋποθέσεις καλής λειτουργίας όσον αφορά τας βαλβίδας, τα ελατήρια αυτών, τα στελέχη, τους οδηγούς και τα ωστήρια. Αι συνηθέστεραι βλάβαι των βαλβίδων και τα αίτια τα προκαλούντα ταύτας. Προϋποθέσεις δια την εκτέλεσιν διάνσεως και διαδικασία εκτελέσεως ταύτης. Διάκενον βαλβίδων και σημασία αυτού. γ)Εργασία και έλεγχοι γενικής φύσεως. 1)Εσωτερικός χρονισμός, όταν επί των οδοντωτών τροχών υπάρχουν επισημαντικά σημεία και όταν δεν υπάρχουν τοιαύτα. 2)Διαδικασία ρυθμίσεως διακένου βαλβίδων. 3)Χρήσις του συμπιεσομέτρου δια τον έλεγχον της συμπιέσεως.(κομπρεστόν). όρια συμπιέσεως και επιτρεπόμεναι διαφοραί. Ερμηνεία των διαφορών συμπιέσεως και διαδικασία προς εντοπισμόν των αιτίων των προκαλούντων ταύτας. ΙΙ) Σύστημα Ψύξεως: Ανάγκη της ψύξεως, σύστημα ψύξεως (δι’ αέρος, δι’ ύδατος), κυκλοφορία ύδατος δια θερμοσίφωνος και δια πιέσεως, λεπτομερής περιγραφή των στοιχείων του συστήματος ψύξεως (υδροχιτώνια, αντλία, ανεμιστήρ θερμοστάτης), ψυγεία δια καθέτων σωληνώσεων και δια κυψέλης. Αι συνηθέστεραι βλάβαι του συστήματος ψύξεως και τρόπος καθάρσεως αυτού. ΙΙΙ) Σύστημα Λιπάνσεως:  Σκοπός λιπάνσεως, συστήματα λιπάνσεως (μικτόν, απλή  κυκλοφορία δια πιέσεως, πλήρης κυκλοφορία δια πιέσεως). Λεπτομερής περιγραφή των διαφόρων στοιχείων ενός συστήματος λιπάνσεως (κάρτερ, αντλία, φίλτρα, βαλβίς ανα(Αντί της σελ. 262,31(α) Σελ. 262,31(β) Τεύχος 528 – Σελ. 107 Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 21.Ε.η.11 κουφίσεως, μανόμετρον ελαίου). Σύστημα αερισμού λιπάνσεως. Ποία τα ενδεδειγμένα έλαια δια κινητήρας υδροψύκτους και αεροψύκτους συναρτήσει της θερμοκρασίας του περιβάλλοντος. Διαστήματα αλλαγής ελαίου. Βλάβαι του συστήματος λιπάνσεως: 1)Τα αίτια υπερβολικής καταναλώσεως ελαίου. 2)Τα αποτελέσματα πλουσίας λιπάνσεως. 3)Τα αίτια υψηλής πιέσεως, χαμηλής πιέσεως, ελλείψεως πιέσεως. IV) Σύστημα τροφοδοτήσεως καυσίμου: Τρόποι τροφοδοτήσεως (δια βαρύτητος, δι’ αναρροφήσεως και δι’ αντλιών μηχανικών ή ηλεκτρικών). Λεπτομερής περιγραφή εν τω συνόλω και κατά στοιχείον του συστήματος τροφοδοτήσεως (δεξαμενή καυσίμου, ηλεκτρικός βενζινοδείκτης, το εξωτερικόν φίλτρον, η βενζιναντλία και το φίλτρον αέρος). Λειτουργία ενεργός και άεργος των βενζιναντλιών. Προϋποθέσεις καλής λειτουργίας ενός συστήματος τροφοδοτήσεως. Αι συνηθέστεραι βλάβαι των βενζιναντλιών και γενικώς του συστήματος τροφοδοτήσεως. Έλεγχοι βενζιναντλιών: 1.Δια παροχήν καυσίμου 2.Δι’ υπερπίεσιν ή υποπίεσιν (πρακτικώς και δι’ οργάνου) V) Εξαερίωσις (εξαεριωτήρες). Αποστολή των εξαεριωτήρων. Αναλογία μίγματος (κανονικόν, πτωχόν, πλούσιον), η αρχή και τα μειονεκτήματα του απλού εξαεριωτήρος (θάλαμος) σταθεράς στάθμης, αναβρυτήρ, θάλαμος αναμίξεως, αποφρακτήρ (πεταλούδα) μίγματος. Να περιγραφούν τα στάδια λειτουργίας (αρχική εκκίνησις, βραδυπορεία, προοδευτική επιτάχυσνις, απόδοσις, πλήρης απόδοσις και ταχεία ανάληψις) εις τους εξαεριωτήρας Κάρτερ, Σέλεξ, Φόρντ και Ζενίθ). Ρυθμίσεις βλάβαι: 1.Ρύθμισις στάθμης πλωτήρος 2.Ρύθμισις βραδυπορείας 3.Μίγμα πλούσιον, συμπτώματα και αίτια προκαλούντα αυτό. 4.Μίγμα πτωχόν, συμπτώματα και αίτια προκαλούντα αυτό VI) Ηλεκτρικόν ρεύμα: Στοιχειώδεις μόνον γνώσεις περί των ηλεκτρικών συστημάτων εναύσεως, φορτίσεως, εκκινήσεως και φωτισμού. Εργασία του εξωτερικού χρονισμού δια της ενδεικτικής λυχνίας. Συντονισμός (Ρεγουλάρισμα) κινητήρος: Πότε πρέπει να γίνεται και εις τι αποβλέπει Να περιγραφή (ή να εκτελεσθή) η εργαασία του συντονισμού. Αναζήτησις και εντοπισμός βλαβών κινητήρων: Να απαριθμηθώσι τα πιθανά αίτια, όταν έχωμε: 1)Έλλειψιν ισχύος 2)Χαμηλήν συμπίεσιν Σελ. 262, 32(β) Τεύχος 528 – Σελ. 108 3)Υπερβολικήν φθορά κυλίνδρων και εμβολήν 4)Φθοράν κουζινέττων στροφαλοφόρων 5)Φθοράν κουζινέττων διωστήρων 6)Κάψιμο εις τας βαλβίδας και τας έδρας αυτών. 7)Βαλβίδας κολλημένας 8)Υπερθέρμανσιν του κινητήρος 9)Υπερβολικήν κατανάλωσιν ελαίου 10)Επιστροφή εις τον εξαεριωτήρα (καρμπιρασιόν) Β΄. Δίχρονος βενζινοκινητήρ: Κύκλος λειτουργίας και διαφοραί ως προς τον τετράχρονον βενζινοκινητήρα. Εκ του συστήματος μεταδόσεως κινήσεως: Γ΄. Συμπλέκτης: Σκοπός του συμπλέκτου. Συμπλέκται ξηράς τριβής και αρχή λειτουργίας αυτών. Περιγραφή, κατασκευή, τρόπος λειτουργίας και συνηθέστεραι βλάβαι των επί μέρους στοιχείων του συμπλέκτου (Σφόνδυλος, δίσκος τριβής, πλαξ πιέσεως, ζύγωθρα (κοκοράκια), ελατήρια πλακός πιέσεως, θήκης, τριβεύς ωθήσεως κλπ.). Σύμπλεξις, αποσύμπλεξις. Ρυθμίσεις 1)Ρύθμισις ποδοπλήκτρου 2)Ρύθμισις ζυγώθρων (εφ’ όσον ρυθμίζονται) Όρια ρυθμίσεων, τρόπος διεξαγωγής τούτων εις τους συνηθεστέρους εν χρήσει τύπους αυτοκινήτων. Βλάβαι (αναζήτησις και εντοπισμός αιτίων) Να απαριθμηθώσι τα πιθανά αίτια, όταν έχωμεν: 1.Ολίσθησιν (πατινάρισμα) 2.Κακήν αποσύμπλεξιν (ο συμπλέκτης δεν απομονώνει) 3.Απότομον σύμπλεξιν (σκορτσάρισμα) 4.Θορυβώδη λειτουργίαν. Δ΄.Κιβώτιον ταχυτήτων. Σκοπός του κιβωτίου ταχυτήτων Περιγραφή, κατασκευή, τρόπος λειτουργίας και συνηθέστεραι βλάβαι των επί μέρους στοιχείων των κιβωτίων ταχυτήτων (άξων πρωτεύων, ενδιάμεσος, δευτερεύων, οπισθίας ταχύτητος, οδοντωτοί τροχοί αξόνων, τριβείς (ρουλεμάν), μοχλός ταχυτήτων μετά των φουρκετών και του συστήματος ασφαλείας των ταχυτήτων). Βοηθητικά κιβώτια ταχυτήτων, ήτοι κιβώτιον απλής μεταβιβάσεως, κιβώτιον μεταβιβάσεως και βοηθητικής ταχύτητος. Βλάβαι (πιθανά αίτια) Να απαριθμηθώσι τα πιθανά αίτια, όταν έχωμεν: 1.Δυσκολίαν αλλαγής ταχυτήτων 2.Θορυβώδη λειτουργίαν 3.Πέταγμα ταχυτήτων 4.Διαρροήν λιπαντικών Ε΄. Ελαστικοί σύνδεσμοι: Σύνδεσμοι ελαστικοί, σύνδεσμοι ορθωτοί και σύνδεσμοι ενσφαίρων τριβέων ή σταθεράς ταχύτητος. Περιγραφή, λειτουργίαι και συνηθέστεραι βλάβαι. Πού χρησιμοποιούνται οι ελαστικοί σύνδεσμοι και διατί. 21.Ε.η.11 Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων ΣΤ΄. Διαφορικόν. Ανάγκη του διαφορικού. Τύποι διαφορικών (Ατέρμων κοχλίας – οδοντωτός τροχός, ζεύγος κωνικών τροχών, διαφορικά επίκεντρα και παράκεντρα). Λεπτομερής περιγραφή των επί μέρους στοιχείων (κορώνα – πηνίον ή ατέρμων και οδοντωτός τροχός, θήκη εσωτερική και εξωτερική, πλανήται δορυφόροι, ημιαξόνια) και εξήγησις της λειτουργίας του διαφορικού. Τύποι ημιαξονίων (μη πλευστοί, ημίπλευστοι, πλήρους πλεύσεως), τρόπος στηρίξεως και ποία η καταπόνησις εν εκάστη περιπτώσει. Σημασία δια την ρυμούλκησιν του οχήματος εις περίπτωσιν θραύσεως ημιαξονίου. Ρυθμίσεις. α)Ανοχής (τζόγου) κορώνας – πηνίον. Η σημασία, το ανεκτόν μέγεθος και πώς διεξάγεται η ρύθμισις αύτη. β)Ρύθμισις δια την εξασφάλισιν κανονικής επαφής (πατήματος) κορώνας – πηνίον. Η σημασία ταύτης και η διαδικασία δια την εξασφάλισιν κανονικής επαφής εις τας κάτωθι περιπτώσεις. 1)Επαφή πέλματος 2)Επαφή πτέρνας 3)Επαφή προσώπου 4)Επαφή πλαγία. Βλάβαι (πιθανά) αίτια 1.Θορυβώδης λειτουργία 2.Διαφοραί λιπαντικού 3.Θραύσις οδόντων 4.Θραύσις ημιαξονίων, καταστροφή των ρουλεμάν. Ζ΄. Σύστημα διευθύνσεως. Περιγραφή των επί μέρους στοιχείων του συστήματος διευθύνσεως (πηδάλιον, άξων και πυξίς διευθύνσεως, δάκτυλος οδηγήσεως, μικρή μπάρα, μοχλός προσβολής, ακραξόνια και πείροι, τετράπλευρον του Άκερμαν). Τρόπος λειτουργίας και συχνέστεραι βλάβαι. Χαρακτηριστικαί γωνίαι του συστήματος διευθύνσεως (Κάμπερ, κάστερ, κλίσις του πείρου, σύγκλισις των τροχών). Εις τι αποβλέπει εκάστη των γωνιών τούτων, επιρροή επί των συνθηκών διευθύνσεως και τρόπος επανορθώσεως. Διεξαγωγή του ελέγχου των χαρακτηριστικών γωνιών δια των ειδικών οργάνων. Ρυθμίσεις. 1)Χαρακτηριστικών γωνιών. 2)Ρουλεμάν ατέρμονος. 3)Πλευρικού διακένου οδοντωτού τομέως και ατέρμονος 4)Αντοχής (Τζόγου) πηδαλίου διευθύνσεως Βλάβαι (πιθανά αίτια). Ν’ απαριθμηθώσι τα πιθανά αίτια όταν έχωμεν: 1)Κοσκίνισμα των εμπροσθίων τροχών. 2)Τράβηγμα του πηδαλίου διευθύνσεως (τιμονίου) 3)Δυσκολίαν εις την εκτέλεσιν των στροφών. 4)Σφύνωσιν (μάγκωμα) του τιμονιού. Η΄. Σύστημα αναρτήσεως. Η ανάγκη της αποσβέσεως των κρούσεων και πώς επιτυγχάνεται αύτη δια των τροχών, των ελατηρίων και των χαλινωτηρίων (αμορτισέρ), α)Τροχοί (σώτρα, επίσωτρα, αεροθάλαμοι) Σώτρα (ζάντες) διαιρούμενα και σώτρα ενιαία (μονοκόματα), τρόπος κοχλιώσεως και αποκοχλιώσεως μπουλονίων, τρόπος και διαδικασία αφαιρέσεως και επαναπροσαρμογής επισώτρων επί των σώτρων. Επίσωτρα – αερθάλαμοι: Πώς είναι κατασκευασμένοι. Τι σημαίνουν αι χαρακτηριστικαί αυταί διαστάσεις. Κανονικαί πιέσεις συναρτήσει των διαστάσεων και σημασία τούτων δια την οδήγησιν του οχήματος και την φθοράν των ελαστικών. Τα αίτια ταχείας και ακανονίστου φθοράς των ελαστικών. Πώς γίνεται η ζυγοστάτησις των τροχών και η σημασία ταύτης. β)Ελατήρια (σούστες). Ημιελλειπτικά ελατήρια, τρόποι συνδέσμου αυτών προς το πλαίσιον και πώς εις εκάστην περίπτωσιν η κίνησις των τροχών μεταβιβάζεται εις το πλαίσιον. Εγκάρσια ημιελλειπτικά ελατήρια και τρόπος συνδέσμου του άξονος μετά του πλαισίου. Σπειροειδή ελατήρια, χαρακτηριστικαί ιδιότητες. Τι προσέχομεν ιδιατέρως κατά την επιθεώρησιν των ελατηρίων (σουστών) και εις τι συνίσταται η συντήρησις αυτών). γ)Χαλινωτήρια (αμορτισέρ). Σκοπός, Υγρά χαλινωτήρια απλής και διπλής ενεργείας. Εξήγησις της λειτουργείας αυτών και ποίαι αι συνηθέστεραι βλάβαι. Θ΄. Σύστημα πεδήσεως. Η σημασία του συστήματος πεδήσεως. Τα διάφορα συστήματα πεδήσεως (μηχανικά, υδραυλικά, μικτά, σεβρόφρενα, χαϊντοβράκ, αερόφρενα πεπιεσμένου αέρος). α)Μηχανικά φρένα. Περιγραφή των επί μέρους στοιχείων (πέδιλον, μοχλοί, έκκεντρα, σιαγόνες μετά των φερμουϊτ, ελατήρια επαναφοράς σιαγόνων, τύμπανα) και εξήγησις της λειτουργίας αυτών. Διάταξις και λειτουργία των χειροφρένων. Ρύθμισις νεκράς διαδρομής πεδίλου, ρύθμισις διακένου σιαγόνων τύμπανον και σιαγόνων – τροχαλίας, σχετικαί ανοχαί. Διαδικασία της ρυθμίσεως όταν διατίθενται φίλερ και όταν δεν διατίθενται τοιαύται. β)Υδραυλικά φρένα. Περιγραφή των επί μέρους στοιχείων (πέδιλον μετά του ελατηρίου επαναφοράς, κεντρική αντλία, σωληνώσεις, αντλίαι τροχών σιαγόνες μετά των φερμουϊτ, ελατήρια επαναφοράς σιαγόνων, τύμπανα) και εξήγησις της λειτουργίας αυτών ιδία της κεντρικής αντλίας κατά την φάσιν της πεδήσεως και της αποπεδήσεως. Ρυθμίσεις: Νεκράς διαδρομής πεδήλου και διακένου σιαγόνων τυμπάνου. σχετικαί ανοχαί, διαδικασίαι ρυθμίσεως, όταν διατίθηνται φίλερ και όταν δεν διατίθηνται τοιαύτα. Εξαερίωσις: Πως καθίσταται εμφανής η ανάγκη αύτη, ποίαι αι αφορμαί της παρουσίας αέρος εις το υδραυλικόν σύστημα και ποία η διαδικασία της εξαεριώσεως. γ)Μικτά φρένα. Συγκρότησις, λειτουργία, πλεονεκτήματα – μειονεκτήματα, συνήθεις βλάβαι. δ)Σεβρόφρενα. Αρχαί λειτουργίας των σεβροφρένων. Αρχή δια της διατηρήσεως ατμοσφαιρικής πιέσεως και αρχή δια της διατηρήσεως μερικού κενού. Εις την πρώτην αρχήν (διατήρησις ατμοσφαιρικής πιέσεως) να περιγραφή η κατασκευή και η λειτουργία του σεβροφρένου BEDFORD, εις την δευτέραν αρχήν (διατήρησις μερικού κενού) των σεβροφρένων FORD και DODGE. Να περιγραφή η λειτουργία των σεβροφρένων κατά την πέδησιν και αποπέδησιν και ειδικώτερον των βαλβίδων ατμοσφαιρικού αέρος και κενού. Ποίαι αι προϋποθέσεις της καλής λειτουργίας της βαλβίδος διατηρήσεως κενού. (Αντί της σελ. 262,321(α) Σελ. 262,321(β) Τεύχος 528 – Σελ. 109 Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 21.Ε.η.11 ε)Χάιντροβακ (HYDROYAC) Ποία η διαφορά έναντι των σεβροφρένων. Να περιγραφή η συγκρότησις και να εξηγηθή η λειτουργία κατά την πέδησιν και αποπέδησιν, ιδιαιτέρως της βοηθητικής αντλίας. Ποίαι αι προϋποθέσεις της καλής λειτουργίας. στ)Αερόφρενα δια πεπιεσμένου αέρος. Αρχή λειτουργίας. Περιγραφή, λειτουργία και συνήθεις βλάβαι των επί μέρους στοιχείων των δια πεπιεσμένου αέρος αεροφρένων, ήτοι αεροσυμπιεστού, ρυθμιστού πιέσεως, βαλβίδος ασφαλείας, δείκτου χαμηλής πιέσεως, αεροφυλακίων, βαλβίδος ελέγχου οδηγού, βαλβίδος ταχείας απελευθερώσεως εμπροσθίων τροχών, βαλβίδος διαβιβάσεως οπισθίων τροχών, αεροθαλάμων φρένων. Αναζήτησις και οπισθίων τροχών, αεροθαλάμων φρένων. Αναζήτησις και εντοπισμός βλαβών εις τα διάφορα συστήματα των φρένων.  (Εις εκάστην περίπτωση ν’ απαριθμηθώσι τα πιθανά αίτια) Χειρόφρενα. 1.Όταν δεν πιάνουν. 2.Όταν πιάνουν χωρίς να, ενεργώμεν επ’ αυτών. Μηχανικά φρένα. 1.Όταν κατά την πέδησιν το όχημα στρέφη προς την μίαν πλευρά. 2.Όταν απαιτήται υπερβολική πίεσις επί του πεδίλου. 3.Όταν τα φρένα λειτουργούν χωρίς να πιέζωμεν το πέδιλον 4.Όταν έχωμεν απότομον φρενάρισμα. 5.Όταν το πέδιλον παρουσιάζη μεγάλην διαδρομήν μέχρι του δαπέδου. 6.Όταν το πέδιλον είναι σπογγώδες (παρουσιάζη ελαστικότητα). Σεβρόφρενα – HYDROYAC 1.Όταν θέσωμεν τον κινητήρα εις κίνησιν και χωρίς να πιέσωμεν το πέδιλον του φρένου ο κινητήρ (ρετάρει) με τάσιν να σβύση, αποκλεισθώσι δε άπασαι αι εξ άλλης πλευράς αφορμαί. 2.Όταν κατά την πέδησιν, έχωμεν ελαττωματικήν πέδησιν ενώ το πέδιλον των φρένων είναι σκληρόν και ο κινητήρ (ρετάρει). 3.Όταν, ενώ κατά την αρχικήν ενέργειαν επί του πεδίλου έχωμεν ελαφράν πέδησιν, εν τούτοις, όσον πιέζομεν, η πέδησις σιγά – σιγά μειούται. Αερόφρενα πεπιεσμένου αέρος. 1.Ρύθμισις διακένου βαλβίδων εκφορτώσεως αεροσυμπιεστού. 2.Ρύθμισις πιέσεως ενάρξεως και παύσεως λειτουργίας ρυθμιστού πιέσεως. 1.Συσκευαί ελέγχου επισκευών και συντηρήσεως. (Περιγραφή και τρόπος χρησιμοποιήσεως). 1.Στροφόμετρα (μηχανικά ή ηλεκτρικά). 2.Συμπιεσόμετρα. 3.Υποπιεσόμετρα. 4.Αναλυτής καυσαερίων. 5.Μηχανήματα ρεκτιφιαρίσματος βαλβίδων και εδρών. 6.Συσκευαί λιπάνσεως. 7.Συσκευαί ελέγχου συστήματος διευθύνσεως. 8.Συσκευή ζυγοστατήσεως τροχών. Σελ. 262,322(β) Τεύχος 528 – Σελ. 110 Κ΄. Κινητήρες Ντίζελ. (Εις το θέμα τούτο θε εξετάζωνται μόνο όσοι επιθυμούν να τύχουν ειδικής εγκρίσεως δι’ επισκευάς επί των πετρελαιοκινητήρων). α)Γνώσεις πρακτικοθεωρητικαί. Το χρησιμοποιούμενον καύσιμον και αι χαρακτηριστικαί αυτού ιδιότητες. Ουσιώδεις διαφοραί μεταξύ πετρελαιομηχανών και βενζινομηχανών. Κύκλος λειτουργίας τετραχρόνου και  διχρόνου μηχανής. Βαθμός συμπίεσεως, το πρόβλημα της κατακαύσεως και πως εξασφαλίζεται δια των ειδικών κατασκευών των θαλάμων κατακαύσεως. Τύποι θαλάμων κατακαύσεως και χαρακτηριστικαί ιδιότητες αυτών. Περιγραφή, λειτουργία και συνήθεις βλάβαι του μηχανισμού τροφοδοτήσεως και εγχύσεως καυσίμου (αντλία τροφοδοτήσεως, φίλτρα, αντλία ψεκασμού, εγχυτήρες). Ανάγκη ρυθμιστών και τρόπος λειτουργίας αυτών. Ποίαι αι βασικαί προϋποθέσεις της καλής λειτουργίας των πετρελαιομηχανών. β)Έλεγχοι και ρυθμίσεις. 1.Χρονισμός της αντλίας εγχύσεως, εις τι αποβλέπει και ποία η διαδικασία.  2.Ογκομετρική ρύθμισις της αντλίας εγχύσεως, εις τι αποβλέπει και ποία η διαδικασία. 3.Τύπου ακροφυσίων εγχυτήρων, ιδιότητες. Έλεγχος εγχυτήρων δια πίεσιν εγχύσεως δια πλήρη στεγανοποίησιν, δια στάξιμον του ακροφυσίου και διαρροήν. 4.Ποία η ιδιατέρα σημασία του φιλτραρίσματος του καυσίμου εις τους πετρελαιοκινητήρας. Τύποι φίλτρων, διαδικασία και συχνότης καθαρισμού αυτών. 5.Η σημασία της λιπάνσεως των πετρελαιοκινητήρων και η συχνότης αλλαγής του ελαίου. Τύποι φίλτρων ελαίου. γ)Αναζητήσεις και εντοπισμός βλαβών. Να απαριθμηθώσι τα πιθανά αίτια εις μίαν εκάστην των κατωτέρω περιπτώσεων: 1.Ο κινητήρ λειτουργεί καλώς έπειτα βαθμηδόν επιβραδύνεται η λειτουργία του και τέλος σταματά. 2.Ο κινητήρ δεν εκκινεί (μίζα καλή, συμπίεσις κανονική). 3.Ο κινητήρ τίθεται εις κίνησιν, αλλά σταματά έπειτα από ολίγας στροφάς. 4.Ο κινητήρ δεν αναπτύσσει ισχύν (δεν τραβά). 5.Ο κινητήρ κτυπά υπερβολικά. 6.Ο κινητήρ κτυπά υπερβολικά με εξαγωγή μαύρου καπνού. 7.Ο κινητήρ κατά την λειτουργίαν έχει διακοπάς. 8.Η μεγίστη ταχύτης του κινητήρος είναι πολύ υψηλή. 9.Ο κινητήρ αδυνατεί να επιτύχη την μεγίστην ταχύτητα. 10.Ο κινητήρ σταματά αποτόμως ή αρχίζει αποτόμως να λειτουργή με ταχύτητα, όταν αλλάσσωμεν ταχύτητα ή έχωμεν βραδυπορείαν. 11.Ποία τα συμπτώματα βλάβης των εγχυτήρων. 12.Ποία τα συμπτώματα υπερβολικής καταναλώσεως ελαίου. 13.Τα καυσαέρια είναι πολύ μαύρα. 21.Ε.η.11 Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων Επισκευασταί συστήματος πεδήσεως αυτοκινήτων: 1.Ποία τα εν χρήσει υπάρχοντα συστήματα πεδήσεως; Εις ποίας κατηγορίας οχημάτων χρησιμοποιείται εν έκαστον εξ αυτών. 2.Να περιγραφή εν πλήρες υδραυλικόν σύστημα πεδήσεως διπλού κυκλώματος. 3.Ποία η κατασκευαστική διαφορά μεταξύ δισκοφρένων και τυμπανοφρένων, και ποία τα πλεονεκτήματα και μειονεκτήματα ενός εκάστου. 4.Περί των μηχανισμών υποβοηθήσεως της μυϊκής δυνάμεως πεδήσεως. 5.Περιγραφή και τρόπος λειτουργίας της εγκαταστάσεως αεροφρένων δια πεπιεσμένου αέρος εις ρυμουλκόν όχημα. 6.Περιγραφή και τρόπος λειτουργίας της εγκαταστάσεως αεροφρένων δια πεπιεσμένου αέρος εις ρυμουλκούμενο όχημα. 7.Βλάβαι της Κεντρικής αντλίας υδραυλικού συστήματος πεδήσεως και ποία τα συμπτώματα των βλαβών τούτων. 8.Ποίοι οι τρόποι λειτουργίας των σιαγόνων και δια ποίου εξ αυτών επιτυγχάνεται καλλιτέρα πέδησις του τυμπάνου. 9.Δια ποίον λόγον η πέδησις εις τους εμπροσθίους τροχούς πρέπει να είναι ισχυροτέρα της των οπισθίων και πως επιτυγχάνεται τούτο κατασκευαστικώς. 10.Ποία τα υπάρχοντα είδη και ποίος ο τρόπος λειτουργίας ενός εκάστου των συστημάτων χειροκινήτου πεδήσεως (χειροφρένων). 11.Ποίαι αι βλάβαι εις σύστημα πεδήσεως δια πεπιεσμένου αέρος. 12.Πως γίνεται αντιληπτή η ύπαρξις αέρος εις υδραυλικόν σύστημα πεδήσεως και πως πραγματοποιείται η εξαέρωσις; 13.Ποίαι αιτίαι δύνανται να οδηγήσουν εις απώλειαν υγρών φρένων; 14.Εις ποίους παράγοντας δυνατόν να οφείλεται μεγαλυτέρα του κανονικού διάρκεια πληρώσεως του αεροφυλακίου (καζανάκι). 15.Ποία η επιτρεπτή πτώσις πιέσεως του αεροφυλακίου εις όχημα μετ’ αεροφρένου, δέκα λεπτά μετά την παύσιν λειτουργίας του κινητήρος καθ’ ην η ένδειξις του μετρητού πιέσεως ήτο 4,5 ατμ.; 16.Πως αντιλαμβανόμεθα ότι εις το αεροφυλάκιον φρένων έχει συγκεντρωθή υπερβολική ποσότης ύδατος; 17.Εις ποίαν περίπτωσιν υπάρχει κίνδυνος, εξ αιτίας μη καλής λειτουργίας των αεροφρένων, θραύσεως της συνδέσεως ρυμουλκού και ρυμουλκουμένου; 18.Ποίαι αι βλάβαι αεροσυμπιεστών εις σύστημα πεδήσεως δι’ αέρος; 19.Δια ποίου τρόπου επιτυγχάνεται εις μερικούς τύπους αεροφρένων η αδυναμία εκκινήσεως του οχήματος, παρά την περί του αντιθέτου προσπάθειαν του οδηγού, όταν η πίεσις εις το αεροφυλάκιον είναι κάτω του προβλεπομένου ορίου. 20.Ποίοι οι ρυθμισταί δυνάμεως πεδήσεως και ποίοι οι μηχανισμοί κατανομής αυτής εις τους τροχούς. 21.Ποίοι έλεγχοι και δια ποίου τρόπου δύνανται να πραγματοποιηθούν εν στάσει επί οχήματος διαθέτοντος αερόφρενα; 22.Ποίαν πίεσιν δεικνύει ο ερυθρού χρώματος δείκτης μανομέτρου και ποίαν ο του μέλανος; 23.Εις ποία συμπεράσματα οδηγούν αι διάφοροι ενδείξεις του μανομέτρου. 24.Ποίαι αι κυριώτεραι αιτίαι ανομοιομόρφου πεδήσεως μεταξύ αριστερού και δεξιού εμπροσθίου τροχού οχήματος μεθ’ υδραυλικού συστήματος πεδήσεως. 25.Περιγραφή και τρόπος λειτουργίας συστήματος πεδήσεως δια πεπιεσμένου αέρος διπλού κυκλώματος. 26.Ποίος ο τρόπος λειτουργίας ενός υδροπνευματικού συστήματος πεδήσεως. 27.Ποίαι αι βλάβαι ενός υδροπνευματικού συστήματος πεδήσεως; Η κλίμαξ βαθμολογίας είναι από μηδέν μέχρι 20, ως βάσεως θεωρουμένης του βαθμού 10. Δια τους απορριπτομένους θ’ ακολουθήται η διαδικασία της παρ. 4 του άρθρ. 11 του Ν.Δ. 3100/1954, των ενδιαφερομένων, υποχρεουμένων εις περίπτωσιν επανεξετάσεως να υποβάλωσιν εκ νέου τα κεκανονισμένα εξέταστρα ως και νέον πιστ/κόν ποινικού μητρώου. Καταργούνται αι υπ’ αριθ. ΣΤ/169424/55, ΣΤ/100287/1970, ΣΤ/12259/72 και 22461/73 αποφάσεις. Η παρούσα δημοσιευθήτω δια της Εφημερίδος της Κυβερνήσεως.